बॉर्डर पार से लड़कियां लाकर देह व्यापार कराते थे; कई बड़े शहरों में फैला था धंधा
हरियाणा के गुरुग्राम सीएम फ्लाइंग ने अवैध रूप से रह रहे बांग्लादेश के नागरिकों के ठिकानों पर रेड कर 3 युवकों को गिरफ्तार किया है। इनसे पूछताछ में खुलासा हुआ है कि ये लड़कियों को अवैध रूप से बॉर्डर पार करवाकर भारत में बैंगलोर, चेन्नई,
हरियाणा के गुरुग्राम सीएम फ्लाइंग ने अवैध रूप से रह रहे बांग्लादेश के नागरिकों के ठिकानों पर रेड कर 3 युवकों को गिरफ्तार किया है। इनसे पूछताछ में खुलासा हुआ है कि ये लड़कियों को अवैध रूप से बॉर्डर पार करवाकर भारत में बैंगलोर, चेन्नई, मुंबई, दिल्ली, अहमदाबाद, गुरुग्राम, कोलकता, नोएडा व अन्य शहरों पर बैठे अपने एजेंट के पास भेजकर उनसे देह व्यापार कराते थे। विभिन्न धाराओं में केस दर्ज किया गया है।
सीएम फ्लाइंग को सूचना मिली थी कि गुरुग्राम के डीएलएफ फेस 3 यू ब्लॉक में अवैध रूप से बांगलादेश के नागरिक रह रहे हैं। सीएम फ्लाइंग की टीम ने स्थानीय पुलिस के साथ मिल कर मौके पर रेड की। एक व्यक्ति मोटर साईकिल पर बैठा मिला। उसने अपना नाम रूहान बाबू हुसैन बताया।
कमरे में मिले 2 बांग्लादेशी
पुलिस पूछताछ में आरोपी ने बतलाया कि वह बांगलादेश का रहने वाला है और उसके दो साथी भी उसके कमरा नम्बर 402, यू ब्लाक डीएलएफ फेस 3 गुरुग्राम में उसके फ्लैट में मिलने के लिये आये हुए हैं। टीम कमरे में रेड करने गई तो 2 युवक जिनका नाम आमीन हुसैन व अरको हुसैन निवासी बांगलादेशी पाए गए। पूछताछ में दोनों युवकों ने बताया की वह भी यू ब्लाक में ही अलग अलग कमरे में किराये पर रहते हैं।
2 साल से गुरुग्राम में
पूछताछ में आरोपियों ने बताया की वह करीब 2 साल से गुरुग्राम के डीएलएफ फेस 3 यू ब्लाक में अलग अलग पीजी बदल बदलकर रह रहे हैं। पुलिस ने आरोपियों के कब्जा से अवैध रूप से बने हुए आधार कार्ड, बैंक खाता, मोबाइल सिम, ड्राइविंग लाईसेंस भी जब्त किए हैं।
देह व्यापार के लिए लाते हैं लड़कियां
गिरफ्तार तीनों आरोपियों ने पुलिस पूछताछ में बताया कि इनका मुख्य कार्य बांग्ला देश से लड़कियों को अवैध रूप से बॉर्डर पार करवाकर भारत में अलग-2 स्थानों मैंगलोर, चेन्नई, मुंबई, दिल्ली, अहमदाबाद, गुरुग्राम, कोलकता, नोएडा व भारत के अन्य शहरों पर बैठे अपने एजेंट के पास भेजकर उनसे देह व्यापार करवाने का कार्य करते थे। इसके अलावा आरोपी कलकता व अन्य जगह से भी लड़कियों को लाकर उनसे भी देह व्यापार का कार्य करवाते थे।
नाम बदल कर रह रहे थे
तीनों अपनी पहचान छिपाने के लिए अपने नाम बदल बदल कर बताते थे। मुख्य आरोपी रूहान बाबू हुसैन अपनी पहचान के तौर पर अपना नाम रोहन चौधरी बताता था। टीम ने आरोपियों के कब्जे से काफी संख्या में मोबाइल फोन व सिम कार्ड, इनके द्वारा बनवाये गये आधार कार्ड, 2 मोटर साईकिल व मुख्य आरोपी रूहान बाबू हुसैन का गुरुग्राम से बना ड्राइविंग लाईसेंस, लैपटॉप, कैमरा व अन्य सामान बरामद किये गये। टीम ने डीएलएफ फेस 3 थाने में फोरनर, पासपोर्ट एक्ट व विभिन्न धाराओं के तहत मुकदमा दर्ज करवाया है। तीनों आरोपियों को गिरफ्तार करके पूछताछ की जा रही है।